“จีโน่” ฟอร์มยังดี จบอันดับ 6 ศึก LPGA ที่เกาหลี
"โปรจีน" อาฒยา ฐิติกุล นักกอล์ฟหญิงมือ 2 ของโลก จบเกมอันดับที่ 6 ศึก LPGA ที่เกาหลี ซึ่งยังคงนำเป็นอันดับ 1 ของทัวร์ 
"โปรจีน" อาฒยา ฐิติกุล นักกอล์ฟหญิงมือ 2 ของโลก จบเกมอันดับที่ 6 ศึก LPGA ที่เกาหลี ซึ่งยังคงนำเป็นอันดับ 1 ของทัวร์
23 ต.ค. 2565

ผู้สื่อข่าวรายงานว่า วันนี้ (23 ต.ค.65) เป็นวันสุดท้ายของการแข่งขันกอล์ฟ แอลพีจีเอ ทัวร์ รายการ บีเอ็มดับเบิลยู เลดีส์ แชมเปี้ยนชิพ (BMW Ladies Championship) ชิงเงินรางวัลรวม 2 ล้านดอลลาร์สหรัฐ (ประมาณ 76.2 ล้านบาท) ที่สนามโอ๊ค วัลลีย์ คันทรี คลับ ระยะ 6,647 หลา พาร์ 72 ในเมืองกังวอน ประเทศเกาหลีใต้ ซึ่งจัดระหว่างวันที่ 20-23 ต.ค.65
โดยผลสุปการแข่งขัน “โปรจีน” อาฒยา ฐิติกุล นักกอล์ฟหญิงมือ 2 ของโลกที่นำเดี่ยวมาในรอบสาม มารอบสุดท้ายทำเกิน 2 โอเวอร์พาร์ 74 จาก 5 โบกี้ 3 เบอร์ดี้ สกอร์รวม 13 อันเดอร์พาร์ 275 จบอันดับ 6 ทำให้พลาดขึ้นมือ 1 โลก เนื่องจากต้องได้อันดับ 4 หรือดีกว่านั้นถึงจะแซงโค จิน ยอง ขึ้นเป็นมือ 1 ของโลก ในการจัดอันดับโลกสัปดาห์หน้า
ส่วนแชมป์เป็นของ ลิเดีย โค โปรนิวซีแลนด์ รอบสุดท้ายทำ 7 อันเดอร์พาร์ 65 สกอร์รวม 21 อันเดอร์พาร์ 202
อย่างไรก็ดีการจบอันดับท็อป 10 รายการที่ 14 ของโปรจีนในปีนี้ ยังคงนำเป็นอันดับ 1 ของทัวร์ โดยมีลิเดีย โค อดีตมือ 1 โลกชาวนิวซีแลนด์ ตามมาในอันดับ 2
